Id-Deċiżjoni tal-Kummissjoni
tat-8 ta’ Jannar 1997
li tikkonċerna l-miżuri li huma meħtieġa għall-implimentazzjoni ta’ regoli ta’ ċertifikazzjoni fir-rigward ta’ ċerti prodotti ta’ l-annimali
(Test b’relevanza għaż-ŻEE)
(97/94/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/118/KEE tas-17 ta’ Diċembru 1992 li tippreskrivi l-ħtiġiet tas-saħħa ta’ l-annimali u s-saħħa pubblika li jirregolaw in-negozju fi, u l-importazzjoni fil-Komunità, ta’ prodotti li mhumiex soġġetti għall-imsemmija ħtiġiet preskritti f’regoli speċifiċi tal-Komunità msemmija fl-Anness A(1) li jinsab mad-Direttiva 89/662/KEE u, fir-rigward ta’ patoġeni, għad-Direttiva 90/425/KEE [1] kif l-aħħar emendata bid-Deċiżjoni tal-Kummissjoni 96/405/KE [2], u b’mod partikolari l-Artikolu 10 2(ċ) tagħha,
Wara li kkunsidrat id-Direttiva tal-Kummissjoni 92/46/KEE [3] tas-16 ta’ Ġunju ta’ l-1992 li tistabbilixxi r-regoli ta’ saħħa għall-produzzjoni u tqiegħid fis-suq ta’ ħalib nej, ħalib ittrattat bis-sħana u prodotti bbażati fuq il-ħalib, kif l-aħħar emendata permezz tad-Direttiva 96/23/KE [4], u b’mod partikolari l-Artikolu 36 tagħha,
Wara li kkunsidrat d-Direttiva tal-Kunsill 71/118/KEE [5] tal-15 ta’ Frar 1971 dwar il-problemi ta’ saħħa li jaffettwaw il-produzzjoni u t-tqegħid fis-suq ta’ laħam tat-tjur frisk, kif l-aħħar emendata bid-Direttiva 96/23/KE, u b’mod partikolari l-Artikolu 14B(1)(ċ) tagħha,
Wara li kkunsidrat id-Direttiva tal-Kunsill 89/437/KEE [6] ta’ l-20 ta’ Ġunju 1989 dwar l-iġjene u l-problemi ta’ saħħa li jaffettwaw il-produzzjoni u t-tqegħid fis-seħħ ta’ prodotti tal-bajd, kif l-aħħar emendat bid-Direttiva 96/23/KEE, u b’mod partikolari l-Artikolu 11(4) tagħha,
Wara li kkunsidrat id-Direttiva tal-Kunsill 94/65/KE [7] ta’ l-14 ta’ Diċembru 1994 li tippreskrivi l-ħtiġiet għall-produzzjoni u t-tqegħid fis-suq ta’ kapuljat u preparazzjonijiet tal-laħam, u b’mod partikolari l-Artikolu 13(I)(B)(1)(ċ) tagħha,
Billi d-Deċiżjonijiet tal-Kummissjoni 94/309/KE [8], 94/446/KE [9] u 94/344/KE [10] kif l-aħħar emendati bid-Deċiżjoni 96/106/KE [11], rispettivament jippreskrivu l-kondizzjonijiet tas-saħħa ta’ l-annimali u ċ-ċertifikazzjoni veterinarja għall-importazzjonijiet minn terzi pajjiżi ta’ ċertu ikel ta’ l-annimali domestiċi u ċerti prodotti li jittieklu untanned għall-annimali domestiċi, li fihom materjal ta’ riskju baxx, għadam u prodotti ta’ l-għadam, qrun u prodotti tal-qrun u dwiefer tal-bhejjem u prodotti tad-dwiefer tal-bhejjem, ħlief l-ikel tagħhom, għal iktar proċessar mhux maħsub għall-konsum uman jew ta’ l-annimali u proteini pproċessati ta’ l-annimali inkluż prodotti li għandhom din il-proteina maħsub għall-konsum ta’ l-annimali; billi d-Deċiżjoni 96/106/KE emendat dawn id-Deċiżjonijiet li tipprovdi għall-applikazzjoni tagħhom mill-1 ta’ Jannar 1997;
Billi l-Artikolu 13(1) l-ewwel inċiż tad-Direttiva 92/46/KEE jipprovdi li annimali f’ażjendi huma mibgħuta għal spezzjoni veterinarja regolari sabiex tkun verifikata l-konformità mad-dispożizzjonijiet ta’ l-Anness A il-kapitolu I;
Billi d-Deċiżjoni tal-Kummissjoni 95/343/KE [12] kif l-aħħar emendata bid-Deċiżjoni 96/106/KE li tistabbilixxi l-kondizzjonijiet tas-saħħa ta’ l-annimali u ċertifikazzjoni veterinarja għall-importazzjonijiet ta’ ħalib u prodotti bbażati fuq il-ħalib maħsuba għall-konsum uman tapplika mill-1 ta’ Jannar 1997; billi din id-deċiżjoni għandha tkun modifikata biex tkun tikkonforma mad-Direttiva 92/46/KEE;
Billi d-Deċiżjonijiet tal-Kummissjoni 96/712/KE [13], 97/38/KE [14], 97/41/KE [15] u 97/29/KE [16] rispettivament jippreskrivu l-mudelli tad-dikjarazzjoni tas-saħħa pubblika u marki tas-saħħa għall-importazzjoni ta’ laħam frisk tat-tjur minn pajjiżi terzi, ħtiġiet speċifiċi tas-saħħa pubblika għall-importazzjonijiet ta’ prodotti tal-bajd għall-konsum uman, kondizzjonijiet ta’ saħħa u ċertifikat tas-saħħa pubblika għall-importazzjoni minn pajjiżi terzi ta’ prodotti tal-laħam miksuba mil-laħam tat-tjur, laħam tal-priża mrobbija, laħam tal-priża selvaġġ u laħam tal-fenek, il-kondizzjonijiet ta’ saħħa u ċ-ċertifikat ta’ saħħa pubblika għall-importazzjoni ta’ kapuljat u preparazzjonijiet ta’ laħam minn pajjiżi terzi; billi d-data ta’ l-applikazzjoni ta’ dawn id-Deċiżjonijiet hija l-1 ta’ Jannar 1997;
Billi d-Deċiżjoni tal-Kummissjoni 96/449/KE [17] tipprovdi għal regoli ġodda li jikkonċernaw l-approvazzjoni ta’ sistemi ta’ trattament tas-sħana alternattivi għall-ipproċessar ta’ skart ta’ l-annimali b’għan għall-inattivazzjoni ta’ l-aġenti enċefalopatiċi f’għamla ta’ sponża fil-Komunità; billi dawn id-dispożizzjonijiet jidħlu fis-seħħ fl-1 ta’ April 1997; billi l-introduzzjoni ta’ dawn ir-regoli tkun tinvolvi emendi għas-sistema ta’ importazzjoni minn pajjiżi terzi minn dik id-data; billi, sabiex ikun evitat tfixkil żejjed, huwa għalhekk xieraq li jiġi permess li s-sistema preżenti tkompli topera sa dik id-data;
Billi ċ-ċertifikati elenkati fl-Annessi li jinsabu ma’ dawn id-deċiżjonijiet jidħlu fis-seħħ fl-1 ta’ Jannar 1997; billi minħabba diffikultajiet amministrattivi, jidher li ċertu xejriet tan-negozju jistgħu ma jkunux kapaċi li jaddattaw fiż-żmien mas-sistema armonizzata; billi, iżda, mhux xieraq li tkun imdewma aktar l-implimentazzjoni taċ-ċertifikati; billi, għalhekk, sabiex ikun permess perjodu ta’ aġġustament, huwa xieraq li ż-żewġ sistemi jkunu permessi li japplikaw għal perjodu transizzjonali qasir;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti Veterinarja,
ADOTTAT DIN ID-DEĊIŻJONI:
L- Artikolu 1
L-Istati Membri jistgħu jawtorizzaw importazzjonijiet fil-Komunità ta’ prodotti koperti miċ-ċertifikati preskritti fid-deċiżjonijiet elenkati fl-Anness, fuq il-bażi ta’ ċertifikati stabbiliti mir-regoli nazzjonali fis-seħħ fil-31 ta’ Diċembru 1996 għal perjodu limitat.
L- Artikolu 2
Il-perjodu msemmi fl-Artikolu 1 għandu jiskadi fl-1 ta’ April 1997 għall-prodotti koperti biċ-ċertifikati preskritti fid-deċiżjoni elenkati fl-Anness.
L- Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fit-8 ta’ Jannar 1997.